**Informatīvs kopsavilkums par stipendiju piešķiršanu mērķa grupas jauniešiem projekta ietvaros**

**Kas var saņemt atbalstu?**

Projekta ietvaros mērķa grupas jauniešiem[[1]](#footnote-1) ir paredzēts maksāt stipendiju, ja jaunieši apgūst kādu no šīm izglītības programmām:[[2]](#footnote-2)

|  |
| --- |
| **Izglītības programmas** |
| Profesionālās pilnveides izglītības programma |
| Profesionālās tālākizglītības programma |
| Modulārās profesionālās izglītības programmas modulis vai moduļu kopa |
| Studiju modulis vai studiju kurss augstskolā vai koledžā |

**Kas un kā saņem finansējumu?**

* Jaunatnes starptautisko programmu aģentūra (JSPA) piešķir finansējumu pilsētas vai novada pašvaldībām. Savukārt, pašvaldība sedz jauniešiem stipendijas, ja jaunieši mācības iestādē apgūst kādu no projektā atbalstāmajām izglītības programmām paredzētājā laika periodā.
* Pašvaldība ir tiesīga iesniegt jaunieša stipendijas izdevumu apliecinošus dokumentus un pieprasīt JSPA segt šos izdevumus reizi mēnesī.

**Kāds ir izdevumu apmērs?**

Piešķiramās stipendijas apmērs vienam profesionālās izglītības iestādes, koledžas vai tehnikuma izglītojamam ir 5 *euro* par vienu apmācību dienu, nepārsniedzot 115 *euro* mēnesī.[[3]](#footnote-3)

Pašvaldība aprēķina cik apmācības dienas kopā mēnesī jaunietis ir mācījās izglītības iestādē, apgūstot kādu no projektā atbalstāmajām izglītības programmām, aprēķinot to pēc formulas:

**S = V \* H ≤ 115 EUR**,

S = stipendijas izmaksas vienam jaunietim;

V = apmācības dienas likme 5 EUR;

H = apmācības dienu skaits.

**Kādi dokumenti būs jāiesniedz?**

* Dokuments, kas pierāda jaunieša dalību mācībās klātienē vai neklātienē noteiktajā laika periodā, apgūstot kādu no projektā paredzētājām izglītības programmām (piemēram, izziņa no izglītības iestādes par jaunieša mācībām, nodarbību apmeklējuma uzskaites saraksts).

**Izmaksu attiecināšana:**

* Stipendijas izmaksas jaunietim tiek attiecinātas par katru tekošo mēnesi ko jaunietis mācās.
1. Jaunieši vecumā no 15 līdz 29 gadiem (ieskaitot) (uzņemot atbalstāmajā darbībā), kuri nemācās, nav nodarbināti un saņem vai ir saņēmuši atbalstu 8.3.3. specifiskā atbalsta mērķa “Attīstīt NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” un 14.1.1. specifiskā atbalsta mērķa “Atveseļošanas pasākumi izglītības nozarē” 14.1.1.2. pasākuma "Atbalsts NEET jauniešiem” ietvaros. [↑](#footnote-ref-1)
2. Saskaņā ar Ministru kabineta 2015. gada 28. aprīļa noteikumu Nr. 207 “Darbības programmas “Izaugsme un nodarbinātība” 7.2.1.specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un “Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi” 22.13.45. apakšpunktu. [↑](#footnote-ref-2)
3. Saskaņā ar Ministru kabineta 2015. gada 28. aprīļa noteikumu Nr. 207 “Darbības programmas “Izaugsme un nodarbinātība” 7.2.1.specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un “Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi” 22.13.45. apakšpunktu. [↑](#footnote-ref-3)